Organisasjonen regnes som en betydelig maktfaktor i Midtøsten og antas å være i besittelse av et forholdsvist stort antall kort- og mellomdistanseraketter. I april 2010 hevdet USAs daværende forsvarsminister, Robert Gates, at Hizbollah hadde bygd opp sitt våpenarsenal i betydelig grad siden krigen i 2006, og at de da hadde «langt flere raketter enn de fleste regjeringer i verden».